
                                            Ģenerālvienošanās

Rīga    


  

          
                       2010. gada .... novembris

„Būvmateriālu ražotāju asociācija”, Reģ. Nr.40008154854 , adrese Lielirbes ielā 17a -28, Rīga, LV-1046, tā izpilddirektora Leonīda Jākobsona personā, kurš rīkojas uz statūtu pamata, turpmāk tekstā „Asociācija”, no vienas puses un

             Latvijas Celtnieku arodbiedrība, Reģ. Nr. 40008043826, adrese  Bruņinieku iela 29/31, Rīga, LV-1001, tās priekšsēdētāja Jevgeņija Servuta personā, kurš rīkojas  uz  LCA Statūtu pamata  , turpmāk tekstā ,,LCA”, no otras puses,  noslēdz šo sadarbības ģenerālvienošanos:
     1.Šī vienošanās balstās uz savstarpēju uzticēšanos. Tās mērķis ir veicināt darba attiecības un ieviest labas pārvaldes, komunikācijas un līdzdalības formas un praksi būvmateriālu ražošanas nozarē. 
     2. Vienošanās slēdzējpuses periodiski tiekoties veido ilgtspējīgu divpusējo nozares sociālo dialogu, lai labumu gūtu gan darba devēji, gan darbinieki.

     Šajās tikšanās reizēs apspriež ekonomiskos un darba jautājumus, kas attiecas uz būvmateriālu ražošanas nozari  un informē viens otru par  jautājumiem un problēmām, kas ir nozīmīgas vienai vai abām pusēm. Tās cenšas veidot saskaņot un formulēt kopīgus uzskatus un viedokļus par ekonomiskiem un darba jautājumiem, kuri ir aktuāli pašreiz vai būs nākotnē.

     3. Puses apņemas rast kopīgus risinājumus nozares problēmām. Tās sadarbojas likumdošanas un jaunu normatīvo dokumentu jomā, īpaši uzņēmējdarbības stimulēšanā, darba vietu saglabāšanā, nodarbināto drošības, veselības un sociālo garantiju jautājumos darbā, arodizglītības uzlabošanas un pastāvīgas darbinieku apmācības jomā. Apmācība ietver arī zināšanu uzlabošanu par normatīvajiem aktiem darba attiecību jomā.

     4. Puses dara zināmu kopīgo viedokli par kopīgi izvirzītajiem jautājumiem attiecīgajām likumdevēj- un administratīvajām institūcijām un virza saskaņotos priekšlikumus risinājumu meklēšanai. Tās arī kopīgi izlemj vai un kā darīt zināmus to lēmumus.

     5. Puses kopīgi aicina biedrus ieviest un realizēt visas vienošanās starp Būvmateriālu ražotāju asociāciju un Latvijas Celtnieku arodbiedrību.

     6.  Šī vienošanās neietekmē pušu tiesības un pienākumus, ko nosaka Darba likums.

     7. Vienošanās slēdzējpusēm ir tiesības, rakstiski savstarpēji vienojoties, grozīt vai papildināt nosacījumus, kas ietverti šajā ģenerālvienošanās dokumentā. Šādus grozījumus vai papildinājumus puses izskata mēneša laikā no to iesniegšanas brīža, un tie stājas spēkā ar parakstīšanas brīdi.

    8. Ģenerālvienošanās stājas spēkā tā parakstīšanas brīdī un ir spēkā uz trijiem gadiem.

    9. Ģenerālvienošanās sagatavota un parakstīta latviešu valodā uz divām lapām, divos eksemplāros ar vienādu juridisko spēku. Katrai no Pusēm ir viens šīs Ģenerālvienošanās eksemplārs.         

                                   Pušu juridiskā adreses un paraksti:
Asociācija:




LCA: 

Būvmateriālu ražotāju asociācija

Latvijas Celtnieku arodbiedrība
Reģ. Nr.40008154854 


Reģ. Nr. 40008043826
Lielirbes iela 17a-28, Rīga, LV- 1046
Bruņinieku iela 29/31, Rīga, LV-1001
Nordea Bank Finland
 Plc Latvijas fil.         SEB banka, kods UNLALV2X
Konta Nr. LV70NDEA0000082671907    Konta Nr.LV29UNLA0002000695996
Izpilddirektors L. Jākobsons                     Priekšsēdētājs             J.Servuts
paraksts________________                               paraksts________________

z.v.                                                              z.v.

